Lolland-Falsters Stifts-Tidende, 1844-04-27
Udenlandske Efterretninger. Frankrig. Admiral Hamelin, der er bestemt til at afløse Dupetit-Thouars paa Stationen i Sydhavet, er endnu ikke afreist og da han ikke skal afgaae paa det førstbestemte Krigskib, men paa Fregatten Virginie, der, som det hedder, ikke kan blive seilklar før om 2 Maaneder, synes Ministeriet ikke just at haste med den forrige Chefs factiske Tilbagekaldelse. Man har forskjellige Formodninger og Anledningen til denne Udsættelse. Nogle mene, at den er foranlediget derved at Ministeriet har begyndt Underhandlinger med England, som endnu ikke ere tilendebragte, Andre holde for, at den har sin Grund deri, at Admiral Hamelin har forlangt meget udførlige og nøiagtige Jnstruxer, hvilke Regjeringen ikke ønsker at meddele, før den har faaet nyere Efterretninger fra Otaheiti. Denne Ø skal iøvrigt befinder sig i en gjærende Tilstand og der har dannet sig 2 Partier, et for- og et imod den franske Souverainitet. Jøvrigt vedbliver man at forsikkre, at hele Oppositionen, saavel Bevægelsespartiet som den legitimistiske har forenet sig om at benytte denne Sag til et Hovedangreb paa Ministeriet, som skulde finde Sted den 19de eller 20de. De have taget følgende Beslutninger: 1. At forlange Fremlæggelse af alle de Rapporter, som ere indløbne fra nogensomhelst Officeer, der har været Øverstcommanderende paa eller ved nogen af Øerne i Sydhavet. 2. Jfald Cabinettet skulde afslaae dette, da at nedlægge en fælleds Protest, 3. At gjennemgaae Sagen paa det Nøiagtigste og derved, om muligt, fremkalde et dadlende votum imod Ministrene. At Partiernes Hovedmænd, Thiers, Odilon Barrot, Berryer o. fl. nævnes som Ordførere, behøver neppe at tilføies. Dette synes nu temmelig farligt, imidlertid mene dog Somme, at den hele Larm Jntet har at betyde. Den forenede Oppositions Angreb paa Ministeriet - siger en Pariser Correspondent – vil gaae over uden Følger, vil foranledige megen Snak, heftige Anfald og Udfald, Allarm og Skandal, men Hr. Guizot vil blive ved Roret og Hr. Thiers gjøre sig Umage forgiæves. En eneste Sag beskjæftiger hele Publicum og tiltrækker sig den offentlige Opmærksomhed, nemlig Jernbanesagen, ved hvilken tusende og atter tusende Local- og Privat-Jnteresser berøres. Denne Sag har i Kammeret fremkaldt en Mængde smaae Rivaliteter og Fordringer, som krydse og bekjæmpe hinanden og foraarsage Ministrene skrækkelig Bryderi og Plage. Enhver Deputeret vil, at Banen, skal gaae igjennem hans By og truer Ministrene med at stemme med Oppositionen, hvis dette ikke skeer. Den nemmeste og korteste Linie for Banen, bliver aldrig taget i Betragtning, men de forskjellige Local-Jnteresser og for at stille alle de 450 Deputerede tilfredse maatte Ministeriet anlægge ligesaa mange Sidebaner. - Der paastaaes, at den franske Regjering endnu i dette Foraar vil af seende en anseelig Escadre til den mexicanske Havbugt, for at paatale og efter Omstændighederne revse den voldsomme Adfærd, som Mexico har viist mod de i Landet bosatte Franske. England skal være bleven opfordret til at tage Deel i denne Expedition, men have afslaaet Opfordringen dog med Tilføiende, at den ikke vilde indvende noget imod den franske Plan. Prindsen af Jonville har begivet sig til Brest, men om han vil tage Deel i Expeditionen, mod Mexico eller begive sig til Sydhavet, vides endnu ikke.